เรื่องร้องเรียน: เวลาเลยกำหนดชำระบิลค่าน้ำ  ไม่สามารถจ่ายทางออบไลนได้ ต้องไปจ่ายที่711 ต้องเสียค่าจ่ายช้า และค่าธรรมเนียม711   ขอให้ยกเลิกด้วย ถึงเลยไปแล้ว ก้อควรจ่ายทางออนไลนได้  และไม่ควรต้องเสียเงินใดๆทั้งสิ้น  เป็นสาธารณูปโภค  ที่จำเป็น   ไม่ได้เลยนานหลายเดือน   แค่เลยกำหนด ควรลดหย่อนให้ประชาชนด้วย
การดำเนินการของเจ้าหน้าที่: ค่าธรรมเนียม (10 บาท) เป็นเงื่อนไขของตัวแทนรับชำระเงินเป็นผู้กำหนด  ส่วนค่าธรรมเนียมชำระค่าน้ำประปาเกินกำหนดกับตัวแทนรับชำระเงิน (15 บาท) เป็นค่าการเชื่อมต่อระบบของการประปานครหลวงกับตัวแทนรับชำระเงิน ได้แก่ 7-11 เทสโก้โลตัส Cenpay  แอปพลิเคชันธนาคาร กรุงไทย ทหารไทยธนชาต กรุงเทพ ไทยพาณิชย์ แอปพลิเคชัน Shopee เป็นต้น   เบื้องต้นขออนุญาตแนะนำช่องทางการชำระค่าน้ำประปาเกินกำหนดที่ไม่ต้องชำระค่าธรรมเนียมฯ (10 บาท และ15 บาท) ดังนี้  1. จุดบริการในห้างสรรพสินค้า เซ็นทรัลเวสต์เกต (เปิดให้บริการทุกวัน เวลา 10.00-17.00 น.) เซ็นทรัลแจ้งวัฒนะ(เฉพาะ วันอังคาร วันพฤหัสบดี วันเสาร์และวันอาทิตย์ เวลา 11.00-16.00 น. ) เดอะมอลล์งามวงศ์วาน(เฉพาะ วันพุธ วันศุกร์ วันเสาร์และวันอาทิตย์ เวลา 11.00-16.00 น.) เดอะมอลล์บางแค(เฉพาะ วันเสาร์และวันอาทิตย์ เวลา 11.00-18.00 น.)   2. ที่สำนักงานการประปานครหลวงทุกสาขา  ทั้งนี้ สำหรับการขอยกเลิกค่าธรรมเนียม หน่วยงานจะนำเสนอเรื่องดังกล่าวกับผู้บริหาร เพื่อประกอบการพิจารณา และการกำหนดนโยบาย  ซึ่งท่านสามารถติดตามข่าว และรับทราบข้อมูลเรื่องอื่นๆ ของการประปานครหลวง โดยผ่านทางเว็บไซต์ www.mwa.co.th และ Facebook ของการประปานครหลวง
ความเห็นของผู้แจ้ง: ให้แก้ไขให้สามารถจ่าย ออนไลนได้เหมือนการไฟฟ้า
พื้นที่: แขวงทุ่งสองห้อง เขตหลักสี่ กรุงเทพมหานคร